Legal Document

Category: 331

Text:
28. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 911 της 4/14 Δεκ. 1978 (ΦΕΚ Α΄ 219) Περί αντικαταστάσεως της παρ. 4 του άρθρ. 14 του Καταστατικού του ΤΑΠ ΟΤΕ. Έχοντες υπ’ όψει: 1.Τας διατάξεις της παρ. 2 του άρθρ. 12 του Νόμ. 4497/66 «περί ρυθμίσεως θεμάτων Κοινωνικής Ασφαλίσεως και περί ετέρων τινών διατάξεων». 2.Τας διατάξεις του άρθρ. 2 του Νόμ. 728/77 «περί του τρόπου εξοφλήσεως οφειλών των ημερησίων εφημερίδων Αθηνών εκ καθυστερουμένων ασφαλιστικών εισφορών, προς φορείς Κοινωνικής Ασφαλίσεως αρμοδιότητος του Υπουργείου Κοινωνικών Υπηρεσιών και άλλων τινών διατάξεων» (ΦΕΚ 316/15.10.77 τ.Α΄). 3.Την υπ’ αριθ. Δ3/2087/6.12.77 (ΦΕΚ 1278 τ.Β΄) απόφασιν του Πρωθυπουργού και Υπουργού Κοινωνικών Υπηρεσιών «περί αναθέσεως αρμοδιοτήτων στους Υφυπουργούς Κοινωνικών Υπηρεσιών». 4.Γνώμην του Συμβουλίου Κοινωνικής Ασφαλείας, διατυπωθείσαν κατά την υπ’ αριθ. 45/4.10.78 συνεδρίασιν αυτού της ΙΘ΄ περιόδου. 5.Γνώμην του Δ.Σ. (συνεδρίασις 2449/9.3.1978) του ΤΑΠ ΟΤΕ. 6.Την υπ’ αριθ. 1045/1978 γνωμοδότησιν του Συμβουλίου Επικρατείας, προτάσει του επί των Κοινωνικών Υπηρεσιών Υφυπουργού, αποφασίζομεν: Άρθρ.1.-Αντικαθίσταται η παρ. 4 άρθρ. 14 καταστατικού ΤΑΠ ΟΤΕ, (ανωτ. αριθ. 3). Άρθρ.2.-Η ισχύς του παρόντος Π.Δ/τος άρχεται από της πρώτης του επομένου της δημοσιεύσεώς του μηνός δια της Εφημερίδος της Κυβερνήσεως.